Градски транспорт във Велико Търново

Велико Търново е град с масов градски транспорт.
Първият градски автобус във Велико Търново е пуснат в експлоатация през 1939 г. Автобусът е бивш камион „Ханза Лойд“, който е преправен на автобус в търновска работилница. Автобусът е тръгвал от Железопътна гара Трапезица и е минавал през следните места: Асенова махала, Площад Царевец, Старите хали, Девическата гимназия, чешмата при Качица. Имало е случай през почивни дни автобусът да свързва и съседните села с града. По-късно е закупен 32-местно возило от същата марка. През средата на 40-те години Кооперация „Стрела“ закупува три автобуса: „Форд“, „Интернасионал“ и „Опел“. Освен градската линия тези автобуси свързват Търново и Горна Оряховица.
В средата на 1950-те години за нуждите на Търново за закупени 3 автобуса Чавдар М50.
Създаден е нов план на градския транспорт в края на 1960-те години. Утвърдени са маршрутите на 8 градски линии и 4 крайградски. Автобусните линии са 1, 2, 4, 5, 9 и крайградски 3, 6, 8, 10, 14. ДАП закупува автобус Рено за междуградски превози.
През следващото десетилетие се закупуват няколко автобуса „Чавдар М80“. По градски и междуградски линии се обслужват от автобуси „Шкода 706 РТО“. През края на 70-те се появяват около 25 броя единични и съчленени автобуси „Икарус 180“ и „Икарус 280“ за обслужване на новите жилищни квартали и индустриални зони. Често срещани (около 20 броя) са единични и съчленени градски автобуси „Чавдар“. През времето на социализма се взима решение за построяване на тролейбусни линии и да бъдат закупени съветски автомобили „Зиу-9“.
През 1980-те години в града са доставени десетина автобуса Чавдар В 14-20. От 1982 в експлоатация влизат първите съчленени градски автобуси Чавдар. Няколко години по-късно са доставени петнадесетина автобуса Чавдар 11м3. Внесени са около 3 броя автобуси Икарус 180.
Автобус ПАЗ 3205 се е движил по Търновските улици през средата на 90-те години. В града са се движели и Шкода Karosa ŠM11,Karosa C 834(по линия 5). През 2001 година по линии 13 и 110 тръгва първият западен автобус – МАН СЛ 202. През следващите години от частни фирми са внесени голям брой градски автобуси МАН СЛ и НЛ 202, както и Мерцедес-Бенц О 405Н. След 2009 година в града се движат 8 броя Ивеко Ирисбус Кросуей. над 10 метанови автобуси от марките Ман НЮ 313, НГ 313, Неоплан Н4411. Същата година в града е внесен двуетажен автобус МАН, за туристически обиколки на града. Внесени са също съвременни триосни автобуси МАН Лайън Сити НЛ 313 и Сетра 319НФ. През 2013 година Велико Търново става първият град в България, в който е внесен градски автобус, покриващ еконорма Евро 6. Машината е Man A78 LE Lion's City, пусната от частната фирма „Надежда“. През 2015 година в града за първи път се тества електрически автобус. В града по крайградските линии се движат два триосни SETRA S 319 NF. Други нови закупени автобуси са: Мерцедес-Бенц Ситаро и Ван Хол. През 2015-та година за първи път в града се тества електрически автобус EBN 9.5 на чешката марка SOR. Няколко месеца по-късно е изпробван електрически автобус Чериът моторс. През 2020-та година по улиците на старопрестолния град се движи пробно турски електрически автобус Карсан.
Регистрационни номера на тролейбусни превозни средства: 116, 120, 131, 142, 153, 164, 175, 186, 190, 201, 212, 223, 234, 245, 256
През 1988 се взема решение за откриване първоначално на две тролейбусни линии. Следващата година проектът е бил одобрен, а през 1990-а започва реализирането на проекта. През 1992 година руските тролейбуси официално влизат в експлоатация. Изготвят се проекти за свързване на жилищните комплекси Картала, Бузлуджа, близкия град Дебелец. Тези проекти остават само на хартия. Реализира се проект между съседните общини Горна Оряховица и Лясковец. Изградена е мрежа с дължина от 10 км. За съжаление по нея на се пуснати транспортни средства и през 1999 година е демонтирана.
До 2009 г. в града е имало и тролейбусен транспорт, който е обречен на забвение поради строежа на пътен възел „Качица“, тъй като вместо да се изгради като кръстовище на две нива, поради неуместно управленско решение, същият е реализиран като неудобно за тролеи кръгово кръстовище с доста малък диаметър. Поради финансовата криза и бюджетен дефицит правителството на Сергей Станишев намалява бюджета на проекта и пари за нова контактна мрежа няма. Очакваното финансиране през 2014 г. чрез ОП „Регионално развитие“ не се реализира. С решение на Общинския съвет общината кандидатства и е одобрена за финансиране от централните власти по европейска програма за замяната на тролейбусния транспорт в града с електробуси с кондензаторни батерии. Към момента проектът е на експериментална фаза.